Martna vald (Martna kihelkond)
Martna vald (saksa keeles Gemeinde St. Martens, ka Kuluse vald) oli vald Martna kihelkonnas Läänemaal. Vallamaja asus Martna külas. 1890 liideti Martna vallaga Keskvere vald. Vallas sündis Hannes Oja. 1939. aasta valdade reformiga läks valla maa-ala uue Martna valla koosseisu, välja arvatud Haeska küla piirkond, mis läks Ridala valda, ja Martna valla talude senise Kirbla valla piires asuvate heinamaatükkide maa-alad Kasari jõe ääres, mis läksid Kirbla valda.